Odden fortsatte fremgangen, og i 2004 ble laget, forsterket av målvakt Satu Kunnas fra Finland, bronsemedaljør. På tross av vanskelig økonomi siktet Fløya etter gull i 2005-sesongen. Kunnas ble erstattet med tidligere landslagsmålvakt Astrid Hitland Johannessen. Midt i sesongen kom Monica de Paula fra Brasils kvinnelandslag i fotball til laget. Fløya lyktes under Odden å nok en gang ta bronse, og dermed hadde laget to medaljer på tre forsøk. Fløya var også det eneste laget som tok medalje i Toppserien 2 år på rad.